# Csongrád Város Polgármesterétől M

Száma: Fjl/449-1/2021

Előadó: Bartáné Kocsis Andrea

## E L Ő T E R J E S Z T É S

***Csongrád Városi Önkormányzat Képviselő-testületének***

***2021. június 23-i ülésére***

*Tárgy: Külterületi helyi közutak fejlesztése Csongrádon (Öregszőlők útjának felújítása) – VP6-7.2.1.1-21*

**Tisztelt Képviselő-testület!**

A VP6-7.2.1-7.1-21kódszámú, Külterületi helyi közutak fejlesztése című pályázati felhívás 2021.05.28-án meghirdetésre került.

A Kormány célul tűzte ki a vidéki térségek közlekedési infrastruktúrájának fejlesztését, az alapvető szolgáltatások elérhetőségének javítását és a földrajzi mobilitás elősegítését. A célok elérése érdekében az Európai Mezőgazdasági Vidékfejlesztési Alap és Magyarország költségvetése társfinanszírozásban biztosítja a fejlesztési forrást.

A felhívás értelmében az alábbi kötelezően megvalósítandó önállóan támogatható tevékenység vonatkozásában van lehetőség támogatási kérelem benyújtására:

1. földutak stabilizálása és/vagy alépítmények és szilárd burkolat kialakítása
2. szilárd burkolattal rendelkező, helyi közutak alépítményének és szilárd burkolatának felújítása és/vagy szélesítése, korszerűsítése

Támogatott projektek esetén a megítélt támogatás 50 %-ának megfelelő összegű támogatási előleg lehívására van lehetőség.

A projekt végrehajtására rendelkezésre álló időtartam: Támogató Okirat kézbesítésétől számított 24 hónap.

Fenntartási kötelezettség a pénzügyi befejezéstől számított 5 év.

***Támogatási intenzitás: 95%, a támogatás maximális összege: 300 millió Ft***

A támogatási kérelmek standard kiválasztási rendben, szakaszosan kerülnek elbírálásra, a tervezett nyitva álló időtartam 2021.06.30.-2022.11.30.

**Az első értékelési napnak megjelölt időpont 2021.07.13.**

A 272/2014. (XI.5.) Korm. rendelet 53. § (1) bekezdése alapján amennyiben a támogatásra rendelkezésre álló kötelezettségvállalási keret kimerül vagy annak kimerülése előre jelezhető, az IH a benyújtási határidő előtt a benyújtás lehetőségét felfüggeszti vagy a felhívást lezárhatja.

A fentiekben ismertetett pályázati célok és feltételek tükrében javaslom a programban való részvétel az **Öregszőlők útjának felújítására** (hrsz:8502/1, 8502/4) vonatkozóan, melynek leromlott műszaki állapota illetve árvízvédelmi funkciója is indokolja annak kiszélesítését, korszerűsítését.

Fentiek alapján javaslom a pályázati programban való részvételt akként, hogy elsődlegesen az első értékelési szakasz lezárásig a pályázat benyújtásra kerüljön.

Kérem az előterjesztés megvitatását, és a határozati javaslat elfogadását.

## HATÁROZATI JAVASLAT

A Képviselő-testület megtárgyalta a „*Külterületi helyi közutak fejlesztése Csongrádon (Öregszőlők útjának felújítása) – VP6-7.2.1.1-21”* című előterjesztéstés az alábbi határozatot hozza:

1. Csongrád Városi Önkormányzat a csongrádi Öregszőlők útja (hrsz: 8502/4, 8502/1) felújítását tervezi, melyhez kapcsolódva támogatási kérelmet nyújt be a Külterületi helyi közutak fejlesztése – VP6-7.2.1.1-21 címen megjelent felhívásra.

.

Határidő: 2021. július 13.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda
4. Csongrád Városi Önkormányzat Városellátó Intézménye

Csongrád, 2021. június 16.

Bedő Tamás

polgármester